ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
மத்திய அமைச்சர் கர்னல் ரத்தோர் தலைமையில் தகவல் ஒலிபரப்பு அமைச்சகத்தின் ஊடகப் பிரிவுகளுக்கான முதல் வருடாந்திர மாநாடு
புதுதில்லியில், இன்று விஞ்ஞான் பவனில் மத்திய தகவல் மற்றும் ஒலிபரப்பு அமைச்சகம் ஏற்பாடு செய்திருந்த ஊடக பிரிவுகளுக்கான முதல் வருடாந்திர மாநாடு இன்று நடைபெற்றது. இந்த மாநாடு, மத்திய தகவல் மற்றும் ஒலிபரப்பு அமைச்சகம்  மற்றும் இளைஞர் விவகாரங்கள் விளையாட்டுத் துறை இணையமைச்சர் கர்னல் ராஜ்ய வர்தன் ரத்தோர் தலைமையில் நடைபெற்றது.
இந்த மாநாட்டில் போது ஊடக பிரிவுகளின் செயல்பாடுகள் ஆய்வு செய்யப்பட்டன. தினந்தோறும் மேற்கொள்ளப்படும் பணிகளில் ஊடகப் பிரிவுகளுக்கு இடையே ஒத்திசைவு இருக்க வேண்டும் என்பதே இம்மாநாட்டின் நோக்கமாகும். தொடர்பியலுக்கான நவீன தொழில்நுட்பக் கருவிகள் குறித்தும் இந்நிகழ்ச்சியில் விவாதிக்கப்பட்டது.
மாநாட்டின் துவக்க விழாவில் உரையாற்றிய அமைச்சர் கர்னல் ரத்தோர், இந்திய தகவல் பணி அலுவலர்களின் வேலையை பாராட்டினார். தகவல் ஒலிபரப்பு அமைச்சகத்தின் முக்கியத்துவம் குறித்து பேசிய அமைச்சர், அரசின் முக்கிய அமைச்சகங்களில் இதுவும் ஒன்றாகும் என்று கூறினார். இந்திய தகவல் பணி அலுவலர்கள் தங்களின் பணியை மேலும் சிறப்பாக செய்ய தொலை நோக்கு இலக்குக்கான ஈடுபாட்டுடன் பணியைத் தொடர வேண்டும் என்று அவர் கேட்டுக் கொண்டார். மாறி வரும் தொடர்பியல் யுகத்தில் நவீன தொழில்நுட்பங்களை புதிய கருவிகளுடன் மேற்கொள்ள வேண்டிய அவசியம் குறித்தும் அவர் வலியுறுத்தினார். அடித்தட்டு மக்களை சென்றடையும் வகையில் ஊடகப் பிரிவுகள் பணிபுரிவது சவாலானது என்றும் முதல் நிலை அரசு சார்ந்த தகவல்களை பிராந்திய மொழிகளில் கொண்டு செல்ல வேண்டிய முக்கியத்துவம் குறித்தும் அவர் எடுத்துரைத்தார். இந்திய தகவல் பணி பயிற்சியாளர்களுக்கு வெளிநாடுகளில் பயிற்சி அளிக்கப்பட வேண்டும் என்ற தகவல் ஒலிபரப்பு அமைச்சகத்தின் சமீபத்திய முடிவைப் பாராட்டிய அமைச்சர், அறிமுக நிலை மற்றும் பணியில் இருக்கும் பொழுதும் தொடர்ந்து பயிற்சி அளிப்பதற்கான தேவை குறித்து பேசினார்.
இம்மாநாட்டில் மத்திய தகவல் மற்றும் ஒலிபரப்பு அமைச்சகத்தின் செயலர் திரு.அமீத் கர் மற்றும் நாடு முழுவதும் உள்ள பல்வேறு ஊடகப் பிரிவுகளில் பணிபுரியும் 125-க்கும் மேற்பட்ட அலுவலர்களும் பங்கேற்றனர்.
குடியரசுத் துணைத் தலைவர் செயலகம்
காலத்தை வென்ற இந்திய கலாச்சாரம் மற்றும் வளமான பாரம்பரியம் குறித்த ஆழமான புரிதலை ஏற்படுத்திக் கொள்ளுமாறு இளைஞர்களுக்கு குடியரசு துணைத் தலைவர் வலியுறுத்தல்
காலத்தை வென்ற இந்திய கலாச்சாரம் மற்றும் வளமான பாரம்பரியம் குறித்த ஆழமான புரிதலை ஏற்படுத்திக் கொள்ளுமாறு இளைஞர்களை வலியுறுத்திய குடியரசு துணைத் தலைவர் திரு எம் வெங்கையா நாயுடு, இந்திய கலாச்சார ஞானத்தின் பல்வேறு பரிமாணங்களை நவீன வாழ்க்கையில் பயன்படுத்துமாறு கேட்டுக் கொண்டார்.
புதுச்சேரியில் உள்ள அரவிந்தர் ஆசிரமத்தை இன்று பார்வையிட்ட குடியரசு துணைத் தலைவர், இந்தியாவின் வளமிக்க ஆன்மீக பாரம்பரியம் மற்றும் கலாச்சாரம் குறித்து ஸ்ரீ அரவிந்தர் கூறியுள்ளதை சுட்டிக்காட்டினார். ஒரு தேசமாக புதிய உயரங்களை எட்ட இந்த ஆக்கப்பூர்வ உணர்வை நாம் மீண்டும் உருவாக்க வேண்டும் என்று அவர் கூறினார்.
பிரிவினையின் போது தேச ஒற்றுமைக்காக ஸ்ரீ அரவிந்தர் குரல் கொடுத்ததை சுட்டிக்காட்டிய திரு நாயுடு, அரவிந்தர் மற்றும் நமது குடியரசை நிறுவிய தந்தைகளின் கனவை நனவாக்கவும், வலுவான இந்தியாவை கட்டமைக்கவும் ஒற்றுமையை பாதுகாக்க நாம் அனைவரும் அயராது பாடுபடவேண்டும் என்று கூறினார். "சமூக தீமைகளை ஒழிக்கவும் சமத்துவ சமுதாயத்தை ஏற்படுத்தவும் நாம் அனைவரும் ஒன்றிணைய வேண்டும். அந்த லட்சியத்தை அடைவதற்காக பாடுபடுவதே இந்த மாபெரும் ஞானிக்கு நாம் செலுத்தும் உண்மையான அஞ்சலியாக இருக்கும்," என்று அவர் மேலும் கூறினார்.
அரவிந்தர் ஆசிரமத்திற்கு தாம் வருகை புரிந்தது சிறப்பான அனுபவமாக இருந்தது என்று கூறிய திரு நாயுடு, ஆசிரமத்தில் உள்ள சமுதாய வாழ்வின் உயிர்ப்பும், துடிப்பும் ஸ்ரீ அரவிந்தரின் ஆன்மிக பாரம்பரியத்தின் அடிநாத கோட்பாட்டை பிரதிபலிப்பதாக கூறினார்.
ஸ்ரீ அரவிந்தரின் சமாதியில் அஞ்சலி செலுத்திய குடியரசு துணைத் தலைவர், மிகச்சிறந்த புரட்சிகர யோகியாகவும், கவிஞராகவும், தத்துவ ஞானியாகவும் திகழ்ந்த அரவிந்தர், உலக ஒற்றுமை, அமைதி மற்றும் ஆன்மீக மேம்பாட்டிற்கான தமது கோட்பாடுகளின் மூலம் மனிதகுலத்திற்கு தொடர்ந்து ஊக்கம் அளித்து வருவதாக கூறினார்.
----
(Visitor Counter : 188
பிரதமர் அலுவலகம்
இந்திய பிரதமர் பூட்டான் பிரதமருக்கு நன்றி
இந்திய பிரதமர் திரு.நரேந்திர மோடி, கொரானா வைரஸ்  அவசர கால நிவாரண நிதி திட்டத்திற்கு நிதியுதவி வழங்கிய பூட்டான் பிரதமர் டாக்டர். லோட்டே ஷெரிங்கிற்கு நன்றி தெரிவித்தார்.
பூட்டான் அரசு சார்பில், கொரனா வைரஸ் நிவாரணத்திற்கான அவசர கால நிதி திட்டத்திற்கு பிரதமர் டாக்டர். லோட்டே ஷெரிங்க், $100,000  நிதி அளித்தமைக்காக தனது நன்றியை தெரிவித்தார். தெற்காசிய மண்டல ஒத்துழைப்புக்கான கூட்டமைப்பு நாடுகளின்  தலைவர்கள் கொரானா வைரஸ்க்கு எதிரான போராட்டத்திற்கு வலிமை சேர்க்கும் முயற்சிகளை எடுப்பது மிகுந்த மகிழ்ச்சியை அளிப்பதாக இந்திய பிரதமர் தெரிவித்தார்.
(Visitor Counter : 105
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 201.99 கோடியைக் கடந்தது
இந்தியாவில் இன்று காலை 7 மணி நிலவரப்படி 201.99 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,66,54,283 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.85 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.35 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.45 சதவீதமாக உள்ளது. கடந்த 24 மணி நேரத்தில் 18,143 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,32,10,522.
இந்தியாவில் கடந்த 24 மணி நேரத்தில் 20,279 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,83,657 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.25 கோடி . வாராந்திரத் தொற்று 4.46 சதவீதமாக உள்ளது. தினசரித் தொற்று விகிதம் 5.29 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1844308
(
சிறுபான்மையினர் நலன் அமைச்சகம்
கொரோனா பெருந்தொற்றின் போது விழிப்புணர்வை ஏற்படுத்துவதில் குறும்படங்கள் பெரும் பங்காற்றின: அமைச்சர் திரு நக்வி
கொரோனா பெருந்தொற்றின் போது அரசு, சமூகம், திரைப்படங்கள் மற்றும் ஊடகங்கள் ஆகியவை துணிவுடனும், உறுதியுடனும் எச்சரிக்கையுடனும் சிறப்பாக செயலாற்றின என்று மத்திய சிறுபான்மையினர் விவகாரங்கள் அமைச்சர் திரு முக்தர் அப்பாஸ் நக்வி கூறினார்.
விழிப்புணர்வை ஏற்படுத்தி நல்லதொரு செய்தியை மக்களிடத்தில் கொண்டு சென்ற குறும்படங்கள் நெருக்கடியின்போது முக்கிய பங்காற்றின என்று அவர் தெரிவித்தார்.
புதுதில்லியில் நடைபெற்ற சர்வதேச கொரோனா வைரஸ் குறும்பட திருவிழாவில் கலந்துகொண்டு பேசிய அவர் இவ்வாறு தெரிவித்தார். கொரோனா பெருந்தொற்றின் சவால்கள் குறித்து மக்களுக்கு எடுத்துரைப்பதில் குறும்படங்கள் சிறப்பான பணியை செய்தன என்று அவர் கூறினார்.
மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர், புகழ்பெற்ற திரைப்பட பிரமுகர்கள், பல்வேறு நாடுகளின் தூதரக அதிகாரிகள், ஊடகவியலாளர்கள் மற்றும் அறிஞர்கள் உள்ளிட்டோர் இந்த நிகழ்ச்சியில் பங்கேற்றனர்.
கொரோனா வைரஸ் குறும்பட திருவிழாவை ஏற்பாடு செய்தவர்களை திரு ஜவடேகர் பாராட்டினார். 108 நாடுகளிலிருந்து 2,800 படங்கள் இதில் கலந்து கொள்வது குறித்து அமைச்சர் குறிப்பிட்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1680538
----
(Visitor Counter : 90
பெண்கள் மற்றும் குழந்தை நலன் அமைச்சகம்
கடந்த 75 ஆண்டுகள் உரிமைகளின் வருடங்களாக இருந்தன, அடுத்த 75 ஆண்டுகள் பொறுப்புகளின் வருடங்களாக இருக்கும்
இந்தியாவின் 75 ஆண்டுகால சுதந்திரப் பயணத்தைக் குறிக்கும் வகையில், பிரதமர் திரு நரேந்திர மோடி தலைமையில் “விடுதலையின் அமிர்த மகோத்ஸவத்தை” இந்தியா கொண்டாடுகிறது.
இந்தப் பாதையில் முன்னோக்கி நகர்ந்து, அடுத்த 75 ஆண்டுகளில் வளர்ச்சியின் அனைத்து துறைகளிலும் முன்னணியில் இருக்கும் புதிய இந்தியா, வலிமையான இந்தியாவை கனவு காண்போம்.
வரவிருக்கும் 75 ஆண்டுகளில், நாளைய குடிமக்களான இன்றைய குழந்தைகளின் பங்களிப்பும் முக்கியப் பங்கு வகிக்கும்; அவர்களின் தேசத்துக்காக உறுதிமொழி எடுக்க #ChildrenOfNewIndia-வை ஊக்குவிப்போம்.
அடுத்த 75 வருடங்களுக்காக வேலை செய்ய ஆரம்பிப்போம். நமது இலக்குகளை நாட்டின் சேவையுடன் இணைத்து, கோடிக்கணக்கான இந்தியர்களின் வாழ்வில் சாதகமான மாற்றங்களைக் கொண்டு வருவோம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1773722
சமூக நிதி மற்றும் அதிகாரமளித்தல் அமைச்சகம்
பஞ்சாப் பதிந்தாவில் மூத்த குடிமக்கள் மற்றும் மாற்றுத்திறனாளிகளுக்கு உதவி மற்றும் உதவி உபகரணங்கள் வழங்கும் முகாம்: மத்திய சமூக நீதி மற்றும் மேம்பாட்டுத்துறை நடத்தியது
பஞ்சாப் மாநிலம் பதிந்தாவில் மூத்த குடிமக்கள், மாற்றுத்திறனாளிகளுக்கு உதவி மற்றும் உதவி உபகரணங்கள் வழங்கும் முகாமை, மத்திய சமூக நீதி மற்றும் மேம்பாட்டுத்துறை இணையமைச்சர் திரு கிரிஷன் பால் குர்ஜார், காணொலி காட்சி மூலம் கடந்த 2ம் தேதி தொடங்கி வைத்தார்.
தேசிய மூத்த குடிமக்கள் திட்டம், மாற்றுத் திறனாளிகளுக்கு உதவி மற்றும் உதவி உபகரணங்கள் வழங்கும் திட்டம் ஆகியவற்றின் கீழ் இரு தரப்பினருக்கும் உதவி மற்றும் உதவி பொருட்கள் வழங்கும் முகாம்களை சமூக நீதி மற்றும் மேம்பாட்டுத்துறை நடத்துகிறது.
பஞ்சாப் பதிந்தா மாவட்டத்தில் நடத்தப்படும் முகாமில் மொத்த 1907 பயனாளிகளுக்கு, 4590 உதவி உபகரணங்கள், ரூ.162.47 லட்சம் மதிப்பில் வழங்கப்படவுள்ளன. இவர்களில் 564 பேர் மாற்றுத்திறனாளிகள், 1343 பேர் மூத்த குடிமக்கள்.
பதிந்தாவில் இந்த முகாமை தொடங்கி வைத்த மத்திய இணையமைச்சர் திரு கிரிஷன் பால் குர்ஜார் கூறியதாவது:
பிரதமரின் தலைமையின் கீழ், மாற்றுத்திறனாளிகள் நலனுக்கான ஒதுக்கீடு தொடர்ந்து அதிகரிக்கப்பட்டு வருகிறது. சமூகத்தில் மாற்றுத்திறனாளிகளை மேம்படுத்துவதே இத்திட்டத்தின் முக்கிய நோக்கம். இது போன்ற முகாம்கள் நடத்துவது, மாற்றுத்திறனாளிகளுக்கு மத்திய அரசு நடத்தும் நலத்திட்டங்கள் பற்றி விழிப்புணர்வை ஏற்படுத்துகிறது. மாற்றுத்திறனாளிகளுக்கான உரிமைகள் அமல்படுத்தப்பட்டபின், அவர்களுக்கான பிரிவுகள் 7 லிருந்து 21 ஆக அதிகரிக்கப்பட்டுள்ளன. அரசு வேலையில் இட ஒதுக்கீடும் 3 சதவீதத்திலிருந்து முதல் 4 சதவீதமாகவும், உயர் கல்வியில் 5 சதவீதமாகவும் அதிகரிக்கப்பட்டுள்ளது. காது கேளாத, வாய் பேச முடியாத குழந்தைகள் ஒவ்வொன்றுக்கும் ரூ.6 லட்சம் செலவில் காக்ளியர் கருவிகள் பொருத்தப்படுகின்றன.
இவ்வாறு மத்திய இணையமைச்சர் திரு கிரிஷன் பால் குர்ஜார் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1685770
----
(Visitor Counter : 122
குடியரசுத் துணைத் தலைவர் செயலகம்
அனைவரையும் உள்ளடக்கிய வளர்ச்சியை பெற பழங்குடியினர் வளர்ச்சி மிக முக்கியம் : குடியரசுத் துணை தலைவர்
மிகப்பெரிய தேசிய பழங்குடியினர் விழாவான “ஆடி மாகா உற்சவத்தினை” துவக்கி வைத்தார்
அனைவரையும் உள்ளடக்கிய வளர்ச்சியை பெற பழங்குடியினர் வளர்ச்சி மிக முக்கியம் என்று குடியரசுத் துணை தலைவர் திரு. வெங்கையா நாயுடு கூறியுள்ளார். மிகப்பெரிய தேசிய பழங்குடியினர் விழாவான “ஆடி மாகா உற்சவ” துவக்க விழாவில் பேசிய போது அவர் இதனை தெரிவித்தார். இன்று தொடங்கிய இந்த விழா இந்த முறை “பழங்குடியினர் கலாச்சாரம், உணவு மற்றும் வர்த்தகம் அக்கியற்றின் சக்தியை கொண்டாடுவோம்” என்ற கருப்பொருளை கொண்டு நடைபெறுகிறது.
இந்த விழா இன்று முதல் தொடர்ந்து பதினைந்து நாட்கள் நடைபெறும். மத்திய பழங்குடியினர் நலன் துறை அமைச்சர் திரு. ஜூவல் ஓராம், மத்திய பழங்குடியினர் நலத் துறை இணை அமைச்சர் திரு.சுதர்சன் பகத், மத்திய பழங்குடியினர் நலன் துறை அமைச்சக செயலர் லீனா நாயர், டிரைபெட் நிர்வாக இயக்குநர் திரு. பிரவிர் கிருஷ்ணா உள்ளிட்ட பல பிரமுகர்கள் இந்த நிகழ்ச்சியில் பங்கேற்றனர்.
இந்த அற்புதமான கலாச்சார பாரம்பரியத்தை அனைத்து இந்தியாவிற்கும் உலகிற்கும் அறிமுகப்படுத்த இந்த விழா மிகவும் உபயோகமுள்ளதாக அமையும் என்று குடியரசுத் துணை தலைவர் கூறினார். மேலும், பழன்குடியனரால் செய்யப்பட்ட பொருள்கள் மற்றும் கலைப்பொருட்கள் இந்த விழாவில் விற்கப்படுவதினால் இது அவர்களுக்கு பொருளாதார பயனும் அளிக்கும். அவர்களின் செயல்திறனுக்கான பரிசு பொருளாதார செழிப்பு மூலம் வழங்கப்படும்.
பழங்குடியினருக்கு ஏற்படும் சிறப்பு தேவைகளை பூர்த்தி செய்யும் பொறுப்பினை இந்திய அரசியலமைப்பு அரசிடம் ஒப்படைத்துள்ளது. பழங்குடியினரை பிரதான பொருளாதாரம் மற்றும் வாழ்க்கைமுறைக்கு அழைத்துவர வேண்டும் அதேசமயம் அவர்கள் காலாச்சாரம் மாறாமல் இருப்பதை நாம் உறுதி செய்ய வேண்டும். ஆதிவாசிகள்தான் தொன்மையானவர்கள். மேலும், அவர்களின் வாழ்க்கை மூலாதார உண்மைகளை, நிலைத்த நன் மதிப்புகள் மற்றும் இயற்கையான எளிமை ஆகியவற்றை கொண்டு வடிவமைக்கப்பட்டது என்பதினை குடியரசுத் துணை தலைவர் எடுத்துரைத்தார்.
புகழ்பெற்ற வடிவமைப்பு நிறுவனங்களில் உள்ள முக்கிய வடிவமைப்பாளர்கள் மற்றும் பழன்குடியின கலைஞர்களுக்கு இடையே தொடர்பினை ஊக்குவிக்க அரசு முற்படுகிறது. இதற்கு ஆடி மாகா உற்சவம் போன்ற நிகழ்ச்சிகள் மிக முக்கியமாகும். இதனை அடைவதற்காவே அரசு இந்தியாவின் பழங்குடியினர் கூட்டுறவு சந்தை மேம்பாட்டு கூட்டமைப்பினை  உருவாகியுள்ளது.
இந்த விழாவினை சிறப்பாக ஏற்பாடு செய்ததற்காக மத்திய பழன்குடியனர் நலன் துறை அமைச்சகம் மற்றும் டிரைபெட்டிற்கு குடியரசுத் துணை தலைவர் வாழ்த்து தெரிவித்தார். மேலும், இந்த விழாவினை பயன்படுத்தி மற்ற கலைஞர்கள் மற்றும் வர்த்தகர்களுடன் உறவினை ஏற்படுத்திகொள்ளுமாறு பழங்குடி கலைஞர்களுக்கு அவர் அழைப்பு விடுத்தார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 197.74 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,07,189 கொவிட் சிகிச்சை பெறுபவர்கள் எண்ணிக்கை 0.25 சதவிதமாக உள்ளது.
குணமடைந்தோர் விகிதம் தற்போது 98.55 சதவீதம்
கடந்த 24 மணி நேரத்தில் 14,413 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,28,36,906 என அதிகரித்துள்ளது.
கடந்த 24 மணி நேரத்தில் 17,070 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.40 சதவீதம் ஆகும்
வாராந்திர பாதிப்பு விகிதம் 3.59 சதவீதம் ஆகும்
இதுவரை மொத்தம் 86.28 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 5,02,150கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1838373
ரெயில்வே அமைச்சகம்
பூல்பகன் மெட்ரோ நிலையத்தை ரயில்வே மற்றும் வர்த்தக அமைச்சர் திரு பியூஷ் கோயல் திறந்து வைத்தார்
கிழக்கு-மேற்கு மெட்ரோவின் பூல்பகன் ரயில் நிலையத்தை இந்திய அரசின் ரயில்வே மற்றும் வர்த்தக அமைச்சர் திரு பியூஷ் கோயல் இன்று திறந்து வைத்தார்.
காணொலி சுட்டியின் மூலம் பூல்பகன் ரயில் நிலையத்திலிருந்து முதல் ரயில் சேவையையும் திரு பியூஷ் கோயல் துவக்கி வைத்தார்.
நிகழ்ச்சியில் பேசிய அவர், கொவிட்-19 பெருந்தொற்றுக்கிடையே கூடுதல் முயற்சிகளை எடுத்து பூல்பகன் ரயில் நிலையப் பணிகள் வெற்றிகரமாக நிறைவடைய காரணமாக இருந்த அனைவருக்கும் பாராட்டு தெரிவித்தார்.
பூல்பகன் மெட்ரோ ரயில் நிலையம் திறந்து வைக்கப்பட்ட காரணத்தால், கிழக்கு-மேற்கு மெட்ரோவின் சேவைகள் தற்போது பூல்பகன் வரை நீட்டிக்கப்பட்டுள்ளன. இந்த நீட்டிக்கப்பட்ட சேவைகள் பயணிகளுக்கு மிகவும் உதவிகரமாக இருக்கும் என்று அமைச்சர் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1661606
பிரதமர் அலுவலகம்
பிரதமர் நாளை சூரத்தில் உள்ள ஹசிரா செல்கிறார்
2019 ஜனவரி 19, அன்று பிரதமர் திரு நரேந்திர மோடி சூரத்தில் உள்ள ஹசிரா செல்கிறார்.
ஹசிராவில் அவர், எல் & டி துப்பாக்கித் தொழிற்சாலை வளாகத்தை பார்வையிடுவதோடு, அந்த வளாகத்தை நாட்டிற்கு அர்ப்பணிப்பதற்கான கல்வெட்டையும் திறந்து வைக்கவுள்ளார். மேலும், நவ்சாரியில், நிராலி புற்றுநோய் மருத்துவமனைக்கும் அவர் அடிக்கல் நாட்டுகிறார்.
அதிநவீன நிராலி புற்றுநோய் மருத்துவமனை, நவ்சாரியில் அமையும் விரிவான வசதிகள் கொண்ட முதலாவது புற்றுநோய் மருத்துவமனையாகும், இந்த மருத்துவமனை தெற்கு குஜராத் மற்றும் அண்டை மாநிலங்களைச் சேர்ந்த புற்றுநோயாளிகளுக்கு மிகவும் பயனுள்ளதாக அமையும்.
தமது பயணத்தின் முதல் நாளான வியாழன் அன்று, காந்திநகரில் துடிப்புமிக்க குஜராத் சர்வதேச மாநாட்டுக் கண்காட்சியை அவர் தொடங்கி வைத்தார். மேலும், அகமதாபாத்தில், சர்தார் வல்லபாய் பட்டேல் மருத்துவ அறிவியல் மற்றும் ஆராய்ச்சி மையத்தை தொடங்கி வைத்த அவர், அகமதாபாத் கொள்முதல் திருவிழாவையும் தொடங்கி வைத்தார். அதனைத் தொடர்ந்து, காந்திநகரில் இன்று மகாத்மா மந்திர் கண்காட்சி மற்றும் மாநாட்டு அரங்கில், 9-ஆவது துடிப்புமிக்க குஜராத் மாநாடு 2019-யையும் பிரதமர் தொடங்கிவைத்தார்.
பிரதமர் அலுவலகம்
இல்லந்தோறும் மூவண்ணக்கொடி இயக்கத்தின் உற்சாக கொண்டாட்டங்களை பிரதமர் பகிர்ந்துள்ளார்
நாடு முழுவதும் இல்லந்தோறும் மூவண்ணக்கொடி இயக்கத்தின் பல்வேறு உற்சாக கொண்டாட்டங்களை பிரதமர் திரு நரேந்திர மோடி தமது டுவிட்டர் பதிவில் பகிர்ந்து கொண்டுள்ளார்.
முழு விவரத்திற்கு இந்த ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1851767
விண்வெளித்துறை
ஐஆர்என்எஸ்எஸ் – II எனும் கண்காணிப்புச் செயற்கைக் கோளினை பிஎஸ்எல்வி – சி41 வெற்றிகரமாக விண்ணில் செலுத்தியது
இஸ்ரோவின் துருவ செயற்கைக்கோள் செலுத்து வாகனம் பிஎஸ்எல்வி - சி41 தனது 43-வது பாய்ச்சலில் ஸ்ரீஹரிகோட்டாவில் உள்ள சதீஷ்தவான் விண்வெளி மையத்திலிருந்து இன்று  1425 கிலோ கிராம் எடையுள்ள ஐஆர்என்எஸ்எஸ் – II கண்காணிப்புச் செயற்கைக் கோளினை வெற்றிகரமாகச் செலுத்தியது.
முதலாவது செலுத்துத் தளத்திலிருந்து திட்டமிட்டப்படி இந்திய நேரப்படி அதிகாலை மணி 4.04-க்கு பிஎஸ்எல்வி – சி41 ஏவப்பட்ட பின் சுமார் 19 நிமிடங்களில் 281.5 கிலோ மீட்டர் தூரத்தி்ல் பூமிக்கு மிக அருகில் உள்ள சுற்றுவட்டப் பாதையில் செயற்கைக்கோள் அடைந்தது. இதைத் தொடர்ந்து நடுநிலைக் கோட்டிற்கு 19.2 டிகிரி கோணத்தில் பூமியிலிருந்து மிக அதிகத் தொலைவான 20,730 கிலோமீட்டரில் பிஎஸ்எல்வியிலிருந்து ஐஆர்என்எஸ்எஸ் – II பிரிந்து சென்றது.
பிரிந்த பின் ஐஆர்என்எஸ்எஸ் – II-ல் உள்ள சூரியச் சக்தி மின்கலங்கள் தாமாகவே செயல்படத் தொடங்கின. கர்நாடகாவின் ஹசனில் உள்ள இஸ்ரோவின் முதன்மைக் கட்டுப்பாட்டு அறை செயற்கைக்கோளின் கட்டுப்பாட்டை எடுத்துக்கொண்டது. வரும் நாட்களில் செயற்கைக் கோளினைத் திட்டமிட்டபடி நடுநிலைக் கோட்டிலிருந்து 29 டிகிரி சாய்வோடு கிழக்குத் தீர்க்க ரேகையில் 55 டிகிரியிலும், சுற்றுவட்டப் பாதையில் நிலைநிறுத்தும் பணிகள் முதன்மைக் கட்டுப்பாட்டு அறை கவனித்துக் கொள்ளும்.
“இந்தியப் பல்வகைக் கண்காணிப்பு”  முறையின் புதிய செயற்கைக்கோளாக ஐஆர்என்எஸ்எஸ் – II உள்ளது. இந்தியப் பிராந்தியக் கண்காணிப்புச் செயற்கைக்கோள் முறை என்றும் அறியப்படும் நேவிக், இந்திய மண்டலத்திலும், இந்தியாவைச் சுற்றியுள்ள 1500 கிலோமீட்டர் பகுதியிலும் உள்ள நிலைமை குறித்த தகவல்களை வழங்குவதற்கு வடிவமைக்கப்பட்டுள்ள சுயேட்சையான மண்டலக் கண்காணிப்புச் செயற்கைக்கோள் முறையாகும்.
ஐஆர்என்எஸ்எஸ் செயற்கைக்கோளுக்கான தொலைவு மற்றும் கண்காணிப்புக்கு ஏற்றதாக நேவிக்கின் பகுதியாக நாடு முழுவதும் பல இடங்களில் கண்காணிப்பு அம்சங்களை உருவாக்குதல் மற்றும் கொண்டு செல்லுதல், செயற்கைக்கோள் கட்டுப்பாடு, ஒருங்கிணைப்பு நேரம் போன்றவற்றுக்குரிய வசதிகள் செய்யப்பட்டுள்ளன.
தற்போது வரை பிஎஸ்எல்வி 52 இந்தியச் செயற்கைக்கோள்களையும், வெளிநாடுகளிலிருந்து 237 செயற்கைக்கோள்களையும் வெற்றிகரமாக விண்ணில் செலுத்தியுள்ளது.
(Visitor Counter : 184
குடியரசுத் தலைவர் செயலகம்
கட்டாக்கில் உள்ள எஸ்சிபி மருத்துவக் கல்லூரி மற்றும் மருத்துவமனையின் ஆண்டு விழாவில் குடியரசுத் தலைவர் பங்கேற்பு
கட்டாக்கில் இன்று  நடைபெற்ற எஸ்சிபி மருத்துவக் கல்லூரி மற்றும் மருத்துவமனையின் ஆண்டு விழாவில் குடியரசுத் தலைவர் திருமதி திரௌபதி முர்மு கலந்து கொண்டு உரையாற்றினார் .
மருத்துவத் தொழில் என்பது சேவையின் உறுதிமொழியாகும். சேவை மனப்பான்மையும், சமூகத்திற்கான அர்ப்பணிப்பும் இல்லாவிட்டால் ஒருவர் நல்ல மருத்துவராக முடியாது.
எந்தவொரு சமூகத்திற்கும் சுகாதாரம் முக்கியமானது என்று குடியரசுத் தலைவர் கூறினார். மருத்துவ அறிவியலின் முன்னேற்றத்தால், விலைமதிப்பற்ற உயிர்களைக் காப்பாற்ற முடிந்தது என்று அவர் மேலும் கூறினார். மாணவர்கள் ஆராய்ச்சியில் கவனம் செலுத்த வேண்டும் என்று அவர் வலியுறுத்தினார். புதிய மருந்துகளை கண்டறிவது ஏற்கனவே உள்ள மருந்துகளை பரிந்துரைப்பதைப் போலவே முக்கியமானது என்று அவர் கூறினார். இந்த ஆராய்ச்சி உலகில் இந்திய மருத்துவ விஞ்ஞானிகளுக்கு ஒரு புதிய அடையாளத்தை வழங்கும் என்று அவர் கூறினார்.
ஒரு சிறிய மருத்துவமனையாக தொடங்கி, எஸ்.சி.பி மருத்துவக் கல்லூரி மற்றும் மருத்துவமனை ஒடிசாவிலிருந்து மட்டுமல்லாமல் பிற கிழக்கு மாநிலங்களிலிருந்தும் மக்கள் சிகிச்சைக்காக வரும் முன்னணி நிறுவனங்களில் ஒன்றாக மாறியது குறித்து குடியரசுத் தலைவர் மகிழ்ச்சி தெரிவித்தார். இந்த நிறுவனத்தின் முன்னாள் மாணவர்கள் அந்தந்த துறைகளில் சிறந்து விளங்குவதாகவும், இந்தியாவில் மட்டுமல்லாமல் உலகின் பல்வேறு பகுதிகளிலும் சுகாதார சேவைகளை வழங்கி நாட்டிற்கு பெருமை சேர்ப்பதாகவும் அவர் குறிப்பிட்டார். இந்த நிறுவனத்தின் மாணவர்கள் தொடர்ந்து மனிதநேயத்திற்கு சேவை செய்து நாட்டிற்கு பெருமை சேர்ப்பார்கள் என்று அவர் நம்பிக்கை தெரிவித்தார்.
மத்திய பணியாளர் தேர்வாணையம்
2023, மார்ச் -ல் மத்திய பணியாளர் தேர்வாணையத்தின் தேர்வு முடிவுகள் இறுதி செய்யப்பட்டது
மத்திய பணியாளர் தேர்வாணையத்தின் பணியாளர் தேர்வு முடிவுகள் 2023, மார்ச் மாதத்தில் இறுதி செய்யப்பட்ட பட்டியல் வெளியிடப்பட்டுள்ளது. தேர்வு செய்யப்பட்டவர்களுக்கு தபால் மூலமும் தெரிவிக்கப்பட்டுள்ளது.
தேர்வு முடிவுகளை இங்கு தெரிந்து கொள்ளலாம்: Click here for the list
நுகர்வோர் நலன், உணவு மற்றும் பொது விநியோகம் அமைச்சகம்
கடந்த வருடத்தின் இதே காலகட்டத்தை விட 15.64% அதிக நெல் கொள்முதல்
நடப்பு காரீப் சந்தை காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா, ஜார்கண்ட் மற்றும் திரிபுராவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 பிப்ரவரி 15 வரை 643.74 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 556.65 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இது வரை செய்யப்பட்டுள்ள நெல் கொள்முதல் 15.64 சதவீதம் அதிகமாகும்.
நடப்பு காரீப் சந்தை காலத்தில் 92.61 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 1,21,538.58 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.92 லட்சம் மெட்ரிக் டன் பருப்பு மற்றும் எண்ணெய் வித்துக்களை, ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு, கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698521
------
(Visitor Counter : 114
அறிவியல் மற்றும் தொழில்நுட்பத்துறை
ட்ரான்ஸ் இமயமலையின் மிக உயரமான இடத்திலும் தூசுப்படலத்தின் தன்மையில் மாற்றம் மற்றும் கதிர்வீச்சின் விளைவுகளும் காணப்படுகிறது
நைனிடாலில் உள்ள இந்திய அரசாங்கத்தின் அறிவியல் மற்றும் தொழில்நுட்பத் துறையின்  கீழ் இயங்கும் ஒரு தன்னாட்சி ஆராய்ச்சி நிறுவனமான ஆர்யபட்டா ஆராய்ச்சி ஆய்வு நிறுவனத்தின்  ஆராய்ச்சியாளர்கள், டிரான்ஸ்-இமயமலை மீது சுத்தமான வளிமண்டலம் இருந்தபோதிலும், தூசுப்படலத்தின் கதிர்வீச்சு உலகளாவிய சராசரியை விட அதிகளவில், சில அளவு கதிர்வீச்சு விளைவுகளை ஏற்படுத்துகிறது என்று கண்டுபிடித்துள்ளனர்.
மொத்த சுற்றுச்சூழல் அறிவியல் இதழில் வெளியிடப்பட்ட ஆய்வறிக்கை, மாதாந்திர சராசரி வளிமண்டல கதிர்வீச்சு வான்வழி தூசுபடலத்திற்குள் நுழைவதால் ஒரு நாளைக்கு 0.04 முதல் 0.13 C வரை வெப்ப அதிகரிப்பு விகிதங்களுக்கு வழிவகுக்கிறது. மேலும், லடாக் பிராந்தியத்தில் வெப்பநிலை கடந்த முப்பதாண்டுகளில், பத்தாண்டுகளாக 0.3 முதல் 0.4 டிகிரி செல்சியஸ் வரை அதிகரித்து வருகிறது.
மேலதிக விவரங்களுக்கு : https://pib.gov.in/PressReleasePage.aspx?PRID=1629589
(Visitor Counter : 231
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
40 ஆவது மத்திய ஒப்புதல் மற்றும் கண்காணிப்புக் குழு கூட்டத்தில் பிரதமரின் நகர்ப்புற வீட்டு வசதித் திட்டத்தின்கீழ் 2,05,442 வீடுகள் கட்ட அனுமதி தமிழ்நாட்டில் 15,529 வீடுகள் கட்ட ஒப்புதல்
பிரதமரின் நகர்ப்புற வீட்டு வசதித் திட்டத்தின்கீழ், ஒட்டுமொத்தமாக அனுமதிக்கப்பட்டுள்ள வீடுகளின் எண்ணிக்கை தற்போது 65,04,037 ஆகும். வீட்டுவசதி மற்றும் நகர்ப்புற விவகாரங்களுக்கான அமைச்சகம் பிரதமரின் நகர்ப்புற வீட்டு வசதித் திட்டத்தின்கீழ் நகர்ப்புற ஏழைகளின் பயன்பாட்டுக்கு மேலும் 2,05,442 மலிவு விலையிலான வீடுகளைக் கட்ட ஒப்புதல் வழங்கியுள்ளது. புதுதில்லியில் இன்று நடைபெற்ற மத்திய ஒப்புதல் மற்றும் கண்காணிப்புக் குழுவின் 40 ஆவது கூட்டத்தில் இதற்கான அனுமதி வழங்கப்பட்டது.
மகாராஷ்டிராவில் 1,16,042 வீடுகளும், கர்நாடகாவில் 31,657 வீடுகளும் கட்ட அனுமதி வழங்கப்பட்டுள்ளது. பீஹார் மாநிலத்தில் 26,880 வீடுகளும், தமிழ்நாட்டில் 15,529 வீடுகளும் மற்றும் ஜம்மு கஷ்மீர் மாநிலத்தில் 15,334 வீடுகளும் கட்ட அனுமதி அளிக்கப்பட்டுள்ளது.
மொத்தம் ரூ. 7,391 கோடி திட்டச் செலவில் மொத்தம் 392 திட்டங்களுக்கு ரூ. 3,082 கோடி மத்திய அரசின் நிதியுதவியுடன் ஒப்புதல் வழங்கப்பட்டுள்ளது. மத்திய வீட்டு வசதி மற்றும் நகர்ப்புற விவகாரங்கள் அமைச்சக செயலாளர் திரு துர்கா சங்கர் மிஸ்ரா தலைமையில் நடைபெற்றக் கூட்டத்தில் இதற்கான ஒப்புதல் வழங்கப்பட்டது.